LidanRubinov/Halacha-QA huggingface dataset:
שאלה: מכירת רכב-  דחוף: - -דחוף. רציתי לשאול לגבי מכירת רכב עד איזה רמה צריך לספר לקונה על בעיות ברכב. לדוגמא: אם הרכב תקין ומטופל באיכות גבוהה ביותר הקונה יודע זאת אך יש מכה בשלדה (שלא אני עשיתי ולי לא סיפרו כשרכשתי- אך רכשתי בידיעה שיש מכה בשלדה כי ביצעתי בדיקה לרכב). האדם שרוצה לקנות ממני לא עשה בדיקה לרכב ואינו יודע שיש מכה בשלדה- לא סיפרתי לו. ע"פ שמאי רכב מכה כזו נהוג להוריד לה 3 מהמחיר( לפי שמאי רכב לאחר עשר שנים לא מורידים מהמחיר גם את ה3 שציינתי לעיל- הרכב בן למעלה מ10 שנים)- זו מכה שפוגעת רק בסחירות הרכב ואינה פוגעת בבטיחותו בכלל! המחיר והעסקה כבר סגורה ברמת העקרון והקונה מעוניין ברכב- האם יש עניין לספר לו? אשמח לדעת מה היא הדרך המקילה- כך אני נוהג בחיי
תשובה: לך לפי ידיעתי פגיעה בשילדה נחשבת לדבר שחייבים לספר אותו ואם לא סיפרת הרי שזה כמו שרימית במוצר והוא יכול לתבוע אותך על כך אמנם ברכב ישן אין לכך כמעט משמעות אבל אין ברירה וזו חובה. גם דבר שמוריד מסחירות הרכב זו הונאה והוא רשאי בכל רגע לבטל את המקח. זה לא נכון שאחרי 10 שנים לא מורידים את ערך הרכב בגלל זה אלא שבדרך כלל אדם פרטי קונה רכב בן 10 שנים לפי מצבו ולא בדיוק לפי המחירון. (הסבר - אם תקבל עליו החזר מחברת ביטוח הרי שהם יתנו לך לפי המחירון פחות 3  גם כאשר ערך הרכב 2000 ש"ח תקבל 60 ש"ח פחות). הדרך הנכונה כדי למכור רכב כזה - כיון שמותר לומר לקונה  אני יודע שהמחירון שלו לדוגמא 10000 ש"ח ואני מבקש עלי 12000 ש"ח - ואתה הקונה אינך חייב להסכים אבל רק במחיר זה אני מוכן למכור אותו. כך גם במקרה שלך אתה יכול לומר  אני יודע שיש פגיעה בשילדה שעליה ערך הרכב ירד ב 3  אבל כיון שבעיני היא אינה משמעותית - אני מבקש את המחיר הזה למרות הפגיעה בשילדה. ברוב המקרים הקונה שחפץ ברכב ישן לא ירתע מכך ואתה גם נקי וישר כלפיו ומקבל את מבוקשך. הסיבה היא שהמחירון במכוניות הוא רק המלצה כללית, אינו מחייב ואפילו שונה בין מחירונים שונים. בהצלחה דוד לוי 098987548 הערות - 1. העיסקה אינה סגורה כי הוא יכול לבטל אותה ברגע שיגלה זאת גם אחרי זמן רב ותאלץ להסכים לקבל את הרכב ולהשיב לו את כל כספו ששילם לך. 2. בדיני ממונות כדאי תמיד לנהוג בדרך המחמירה כיון שזה איסור תורה ועלול להיות כסף גזול בידך. (אני באמת לא יודע מדוע)
שאלה: נגיעה: לכבוד הרב ובכן, אני מאורס. הכרתי את אשתי לעתיד לאחר הצבא. כבר שלוש שנים אנחנו ביחד. הקשר שלנו עבר משברים ותלאות עד אין קץ (כולל פרידה ממושכת) אך בסופו של דבר רק התחזקנו והתחברנו. לפני שלושה שבועות הפכו האירוסין לתקיפים. כרגע אני ניצב בפני דילמה קשה - אני יודע שאתחתן עם זאתי, אין לי בכך כל ספק. עברתי כל כך הרבה איתה שאין דבר שיפריד ביננו. אני אינני אומר זאת מתוך התאהבות נעורים, אלא מתוך ידיעה ברורה שהיא האדם המתאים לי, החלק החסר של הפאזל. אך מה עלי לעשות בפני איסור הנגיעה? אני יודע שהדבר רק יקשר ביננו, לא יפגע. אמרו לי כבר את המשל על הפרפר והגולם ודברים דומים אך לפי דעתי הדבר איננו רלוונטי משום שהדבר נצרך ויחזק אותנו. אז שאלתי היא - האם מותר לי לגעת בארוסתי (ברמה של: החזקת ידיים, הישענות על הכתף) כרגע? אשמח לתשובה עם הפניה למקורות רבים ככל האפשר.! אני.
תשובה: אם שמרתם נגיעה עד היום חבל לקלקל בנין רוחני נפלא שבניתם יחד (בקרבנות גדולים כל כך) בגלל תקופה קצרה של רפיון וחולשה, של התגברות היצר ואבדן שליטה. לא אאריך בדבר מפני שבקשת מקורות נוספים - הדברים ידברו בעד עצמם:
שאלה: שירת נשים: יש לי משיכה כנראה לגברים בלבד, ברוך ה למדתי לקבל את זה ואני מודע לזה שזה ניסיון שכנראה תיקון לגלול שהיה לי בעבר. בכל מקרה שאלתי היא כך, האם יש בעיה בשמיעת שירים שאישה שרה בהם? הרי אין היגיון לאיסור לאנשים שאינם נמשכים לנשים, הרי הסיבה שלא שומעים שירת נשים שזה לא יגרום למחשבות או כל דבר אחר.
תשובה: לך קול באשה ערוה ולכן אסור לשמוע אישה שרה. אינני יודע על הגיון בהלכה זו כמו שאינני יודע על הגיון באיסור אכילת חזיר או בטהרת פרה אדומה. אנשים מחפשים "הגיון" במצוות כדי לעודד את עצמם לקיים אותם, אבל אסור, חס וחלילה, שקיום המצווה או האיסור יהיה תלוי ב"הגיון" שמצאנו או לא מצאנו בה. דוגמא - בעולם הרפואי, בעשרות השנים האחרונות, המסקנה היא שהעורלה נצרכת - האם בגלל זה נפסיק לקיים חס וחלילה את מצוות  ברית מילה. (לפני כמאה שנה המחקרים הרפואיים טענו שזה בריא ואז היה לנו נוח ונעים להסתמך עליה -אבל ברגע שהם שינו את מסקנותיהם אין אנו משנים את המצווה או האיסור) דוד לוי
שאלה: זוגיות יחד עם דרך השם: אני בת 20 שומרת שבת מאז ומתמיד, ויש לי חבר מזה כשנה. בן הזוג שלי הוא לא דתי אך יש לו זיקה לדת ובעתיד הוא יודע שבין אם יקים בית איתי ובין אם לא- ביתו יהיה שומר שבת כהלכה. האמונה שלו היא אמונה תמימה ופשוטה מאוד (שאין הרבה אנשים פשוטים כאלה היום), הוא מאמין באמת ובתמים שזו הדרך ושהיא מקדמת את האדם ועושה לו טוב, אך לפחות לפי מה שנכון לזמן זה- הוא לא נכנס למעמקי הדת וההלכה ולפרטי הפרטים, אלא כרגע הוא מקיים אותה כפשוטה. לכן הוא גם לא רואה צורך להיפרד. (גם מהסיבה שאני מאוד עוזרת לו להתקדם מבחינה דתית שזה מה שהוא שואף להגיע אליו). יש לציין, שעד כמה שזה נשמע לפעמים לא אמין כל כך במקרים כאלה, ברור לי שהוא אדם מיוחד ושונה באופיו, והוא כל הזמן כיבד וקיבל את הרצונות הדתיים שלי גם אם הוא לפעמים לא הבין אותם כל כך. ואני בטוחה שבן זוג אחר שגדל בבית לא דתי כמוהו, ולא רגיל לחיים באורח דתי כמו שלי, לא היה מקבל את הגבולות שלי. הוא אדם שאהוב על כולם בגלל אופיו המיוחד, הכיבוד הורים, אהבת הזולת שלו והנתינה שלו לא מביישת גדולים. כבוד הרב, אני לא יודעת אם זה המקום באמת להיפתח ולשאול בפתיחות לב שכזאת (ואני מתנצלת אם זה לא מכובד) אבל אין לי כל כך אחד אחר לשאול. חשוב לי שלפני שאקבל תשובה, שמי שיענה לי על שאלתי יידע שזהו באמת קשר חזק שמובנה על הבנה הדדית וכבוד אחד לשני שאני באמת לא בטוחה שנתקלים בזה פעמיים בחיים. ובנוסף שאני רואה שאני כן מסייעת לו ומדרבנת אותו להתקדם מבחינה דתית, ואולי אם הקשר יסתיים חוששני שהוא ייסוג אחורה, ישבר, וירד בעבודת השם. ברצוני כן להתקדם בדת אף לעומקיה, ומתרחש אצלי בלבול אם זה מתקבל ואפשרי להישאר בקשר הזה, לשלב את העומק בדת שלי ואת הכוונות שלו, וגם להתקדם מבחינה רוחנית בדת (מה שגם יקרב אותו איתי לדת ולתורה), או שאהיה חייבת להיפרד בשביל זה? ואם אפשר לשלב בין השניים- מה יכול לעזור לי להצליח בזה?
תשובה: אם הוא מתכוון בכל מקרה לכבד את הדרך שלך כך שלא יהיו קשיים בשמירת טהרת המשפחה, שמירת שבת וכשרות, אם את בטוחה שהבית יתנהל על פי ההלכה באופן מלא, את יכולה להמשיך את הקשר לקראת חתונה. עליך להביא בחשבון עוד קושי גדול שכרגע לא נראה: כיצד מחנכים ילדים בבית דתי - חילוני. אם גם כאן את בטוחה לגמרי שברוחו הוא כבר דתי ועליו רק לעבור תהליך עד שיקיים מצוות כאדם דתי - אין מקום לחשוש לחינוך הילדים שהרי יש ביניכם הסכמה גם בדרך הזאת, לפיכך את יכולה בלב שלם להחליט לבנות יחד אתו בית נאמן בישראל. לסיום אני מדגיש שלא קל להיות בטוח לגבי העתיד ועליך לבחון היטב את השקפתך אודות העתיד הצפוי לכם מפני שלפעמים האהבה מסנוורת.
שאלה: נרות שבת: רכשתי נרות שבת מיוחדות ורציתי להתייעץ לגבי האם מותר לי להשתמש בהם מכמה סיבות: 1. הנרות הן בעצם חתיכת עץ אחת שבמרכזה יש עציץ קטן של כעשרה ס"מ עם קצת אבנים ואדמה, ובשני צדדי העציץ יש 2 שקעים לנרות. האם מותר לי להשתמש בכך? האם העציץ מוקצה והאם זה מפריע לשימוש? 2. אחרי שכבר קניתי חשבתי על זה שאנחנו בשנת שמיטה. לא ברור לי כ"כ מה המקורות של העציץ אבל האם זה משפיע על השימוש בכלי הזה כנרות שבת? מראש.
תשובה: 1. אפשר להדליק נרות שבת. יש לתת את הדעת על כך שהעציץ מוקצה (פמוטי שבת הם בכל מקרה מוקצה) לכן אין לטלטל את העציץ במשך השבת אלא אם כן מניחים אותו על מגש שיהיה  בסיס לדבר המותר ודבר האסור. 2. אם העציץ נמצא בתוך הבית אין לו כל משמעות בענייני שמיטה.
שאלה: אמונה: :) אני מוצאת את עצמי בעיקר באירועי הימים האחרונים יושבת וחושבת על כל מיני שאלות שעולות לי בראש, אז סליחה מראש על האורך : דבר ראשון, תמיד מביאים לנו לאולפנה שלי שיחות של חוזרים בתשובה, שמספרים בהתלהבות על כמה שהם הרגישו ריקנות, וגילו מחדש את החיים. ואני מרגישה שזה חסר לי. אני יודעת שזה נשמע אבסורדי, אבל אני מקנאה בקטע הזה בחילונים שחזרו בתשובה. בתור דתייה שגדלה בבית דתי, אני מרגישה שאני עושה מצוות מתוך הרגל. כן למדתי מה המשמעות שלהם אבל עדיין אני לא מרגישה את החיות וההתלהבות שאני רואה בחוזרים בתשובה. אני מרגישה שלדתיים הרבה יותר קשה לעשות תשובה שלימה, כי זאת אמונה עיוורת באיזשהו אופן. אם ישאלו ילד בן עשר למה אסור לו להדליק אור בשבת הוא יגיד כי ככה ה אמר. אז השאלה שלי איך דתיה יכולה באמת להתכוון בכל דבר שהיא עושה, ולא לעשות מצוות מתוך הרגל ושגרה. הנושא השני שאני אשמח לשאול עליו זה איך אפשר להגיד ברוך דיין האמת בכוונה שלימה כשמישהו נרצח, איך ממשיכים להאמין שהכל לטובה כשכל יום שומעים על פיגועי דריסה, ודקירה ורצח. והנושא האחרון הוא על מעשרות. לפי מה שהבנתי, טונות של ירקות ופירות כל שנה נרמסים על ידי טרקטורים בשביל מעשרות. אני לא מבינה למה כיום, כשאין בית מקדש אי אפשר לתרום את הפירות והירקות לכל המשפחות הנזקקות. לצערנו לא חסר כאלה, והחקלאים מקבלים את אותו המסר שאי אפשר להשתמש בירקות ופירות האלה. מראש! נועה (שם בדוי)
תשובה: וברכת ד  א. כדאי כל פעם לראות כאילו את עושה זאת פעם ראשונה, כל יום יהיו בעינך כחדשים. כמו כן כדאי לשנות בצורך העשייה ואפילו בתפילה להוסיף ולומר פרקים נוספים כדי לקבל את ההתעוררות המיוחדת. ב. ההסתכלות היא צריכה להיות רחבה יותר, לראות פרספקטיבה מלאה ודבר זה אנחנו לא יכולים לראות, אלא להאמין שיש מבט כולל והנהגה שלמה, ועל כן אנחנו יודעים שכל מעשה שנעשה בעולם הקב"ה הוא זה שעשה ופעל, ומכיוון שהצור תמים פעלו, וכל דרכיו משפט, א"כ בודאי יש כאן חשבון נעלם. אמנם מקרה כואב ומצער יש בו דין אבל גם חשבון כללי, שהקב"ה שומר רגלי חסידיו, והוא יביא את העולם לתקונו, א"כ מהלך מצער זה הוא חלק מתיקון עולם מלכות שדי. ג. בס"כ הפירות הנפסדים הם 1  (ועוד דבר קטן) פירות אלו הם תרומה שאי אפשר לאכול, מכיוון שזה שייך ישירות לכהן ואנו טמאי מתים שלא יכולים לאכול. התרומה יכולה להאכל רק על ידי כהן טהור או בהמתו. ואמנם יש מקומות שנותנים את התרומה לבהמת כהן ואז יש שימור מסויים לתרומות, אבל לא בכל מקום אפשר לעשות כן. ברור שהרבנות הראשית מעודדת לתת תרומות לבהמת כהן. כך יש גני חיות שמקבלים תרומות. שבוע טוב וחודש מבורך יהודה הלוי עמיחי מכון התורה והארץ כפר דרום שבי דרום
שאלה: לשון הרע: הייתי בקשר עם מישהי שמאוד אהבתי. הקשר לא ממש הצליח. ידוע לי שהיא איננה אמינה, כי שמעתי מחברים ולצערי חוויתי את המעשים הללו על בשרי. האם חובה עלי להזהיר את כל מי שבא איתה במגע על מנת ליצור קשר להזהר ממנה? או שזה יחשב ללשון הרע? ייעצו לי להעסוק בדברים משמחים יותר ולא להשקיע את הכוחות במקרה הנ ל מה נכון לעשות?
תשובה: מה שייעצו לך הוא טוב. אולם אם יש לך דברים ברורוים בעדויות ולא שמועות, מותר להזהיר בתנאים מסוימים, ומכיוון שאינני יודע אם תוכל לעמוד בהם, כדאי להתרחק מהנושא. שבוע טוב יהודה הלוי עמיחי מכון התורה והארץ
שאלה: תפילה וברכות למי שאינו יודע לקרוא: בס ד יש לי חבר שהוא לא יודע קרוא וכתוב (אין לו מוגבלות או משהו כזה הוא פשוט לא יודע) השאלה היא האם הוא יכול בתפילות ובברכות פשוט לענות אמן ולצאת ידי חובה? ובערבית שאין חזרת שליח ציבור בתפילת שמונה עשרה מה יעשה? מראש
תשובה: וברכת ד  עיין שו"ע סי  תקצד, לדעת מרן אי אפשר להוציא ולדעת הרמ"א המתפלל בלחש יגביה קולו קצת והשומע ישמע ויאמר מילה אחר מילה ובזה יוצא ידי חובה. אבל בודאי שאמן בלבד לא מספיק. שבוע טוב וחודש מבורך יהודה הלוי עמיחי מכון התורה והארץ כפר דרום שבי דרום
שאלה: שוקולד עילית: אני מקפיד לאכול שוקולד מגדים והגיע לידי שוקולד עילית עם כיתוב חלב ישראל וכשרות נצרת עילית ו o.uכיצד עלי להתיחס לשוקולד זה? האם הוא ברמת כשרות מהודרת כמו מגדים?
תשובה: עיין בקישור המצורף:
שאלה: השתחוות: בס ד אני לא מפסיק לחשוב ולרצות להשתחוות השתחוות מלאה לפני הקדוש ברוך הוא אני מרגיש שזה ייתן לי את ההכנעה השלמה לפני השם יתברך. השאלה שלי היא האם מתישהו כשאני אחרי תפילה או מתישהו בתפילה אני יכול לעשות השתחוות מלאה? (בתפילת יחיד בבית) עם שטיח או סדין משהו שיפריד בין הראש לרצפה ואם ניתן אז מתי בדיוק אפשר? (מזרחי אם זה משנה בהלכה)
תשובה: התורה וחכמינו הגדירו לנו את דרך העבודה האמיתית. תוספות והרגשות שונות אינן נובעות ממקור טהור, כיוון שאם חכמים לא רצו אין לנו להוסיף על דבריהם. על כן חכמים גזרו שכל פשוט ידים ורגלים אפילו שלא על רצפה אסור, וכן אם זה רצפה אפילו בלא פישוט ידים ורגלים אסור. אמנם אפשר ליפול בפישוט יו"ר לא על רצפה אם מטה פניו ולא משתחווה ישירות (עיין שו"ע ססי  קלא). כך אנו עושים ביוה"כ. על כן אין אפשרות ליפול בפשוט יו"ר על שטיח וכדו  אם לא מטה פניו ואז אין זה פישוט ידים ורגליים. ומכיוון שאתה כותב שאתה רוצה פשוט ידים ורגלים נראה שעדיף להזהר שלא תכשל. חפש עבודת ד  בטהרה ובשמחה. שבוע טוב וחודש מבורך יהודה הלוי עמיחי מכון התורה והארץ כפר דרום שבי דרום
שאלה: יקבי בנימינה: האם מוצרי יקבי בנימינה הם ברמת מהדרין? מדובר על יינות וליקרים, וההכשר הוא רבנות בנימינה וחת"ס ב"ב. ב
תשובה: עיין בקישור המצורף:
שאלה: ביית: רציתי לשאול שאלה. אני אמורה לעבור דירה. ויש דירה מול בית קברות האם זה עושה אנרגיות שליליות דבר שני יש בדירה שותפים בן ובת האם זה מותר
תשובה: א. אין אנרגיות כאלו, אבל אם הראש תפוס כל היום בבית קברות ברור שתהיה לך השפעה. ב. אין להכנס לבית כזה למגורים רגילים. יש שם בעיות של ייחוד בלילה. שבוע טוב יהודה הלוי עמיחי מכון התורה והארץ
שאלה: כשרות: ברצוני לשאול על חטיף דגנים עם שוקולד חלב של חברת שופרסל - בתיאור הכשרות מצוין שהמוצר כשר חלבי לאוכלי חלב נוכרי בהשגחת הרב אריה רלב"ג ובאישור הרבנות הראשית לישראל. אני יודע שהרבנות הראשית מאשרת אבקת חלב נוכרי ולא חלב נוכרי,אז רציתי לדעת אם הכשרות שמצוינת על המוצר אמינה? ב,אביעד.
תשובה: וברכת ד  יש לפנות לרבנות הראשית לישראל ושם יענו לך. שבוע טוב יהודה הלוי עמיחי מכון התורה והארץ
שאלה: פחד : אמונה: אני בנאדם פחדן מטבעי. אני מפחדת מכל דבר קטן. ביו אם זה פחד מחושך, קלסטרופוביה, ופחד גבהים. מאז צוק איתן, ועכשיו עם האינתיפאדה המתחוללת יצא לי ממש לפחד לצאת מהבית, ללכת ברחוב מחשש שאני או משפחתי יהיו הבאים בתור. זה פחד משתק. אני רוצה לשאול האם הפחד הזה מביע כפירה כלשהי או חוסר אמונה בכוחות הקב"ה? ואם כן,מה עליי לעשות? האם יש דרך להתמודד עם הפחד?
תשובה: וברכת ד  דוד המלך אמר "פחדו חטאים בציון" רק חוטאים יש להם פחד, אדם רגיל לא צריך להגיע לפחד משתק. יש חובת זהירות אבל איסור לפחד. דרך הטיפול היא רוחנית ופסיכולוגית. עלייך לגשת לאדם שידוע ומוכר שהוא מטפל בנושאים כאלו, כמו כן הוא צריך להיות יהודי או יהודיה שומרי תורה ומצוות. הם יתנו לך אי"ה את ההכוונה הנכונה. שבוע טוב יהודה הלוי עמיחי מכון התורה והארץ
שאלה: הוספת שם: כבוד הרב, חבר שלי העובד איתי, פנה אליי וביקש את עזרתי. הוא עולה ישן מארגנטינה, יהודי, ולבת שלו הוא קרא אוולין. הוא מעוניין לתת לה שם נוסף יהודי. היא נולדה בתאריך 11 10 11 יג בתשרי. אשמח להמלצתכם ועזרתכם. מתן
תשובה: וברכת ד  יוסיף שם שהוא מרגיש שמבטא את אישיות הילדה, לא את תאריך הלידה אלא מה הוא מצפה מהילדה ומדותיה הטובות. שבוע טוב וחודש מבורך יהודה הלוי עמיחי מכון התורה והארץ כפר דרום שבי דרום
שאלה: גמילות חסדים: רציתי לשאול אם בתור נערה שרוצה לזכות במצוות גמילות חסדים יש עניין בלעשות בייביסיטר בחינם? זה מצווה? ואם זה בחינם, אז לעשות רק לכאלה שלא יכולים לשלם וצריכים עזרה? ומה עם השאר? חלק ישלמו וחלק לא? זה לא צודק. זה או בחינם אם עם כסף. אבל הבעיה היא שגם אני רוצה לזכות במצווה וגם אני לא יכולה כרגע להיות בלי כסף כי אני משלמת לי את דברים (כגון: נסיעות, בגדים וקניות. וכו.) ומההורים שלי אני לא אוהבת לבקש כסף. אז מה כדי לעשות לפי ההלכה ועצה של הרב? הרי בטח יהיה מצב שאצטרך לעבוד בבייביסיטר לפחות 6 שעות, ואז גם לא אקח כסף? אפילו אם זה לאנשים שכן יכולים לשלם? מה לעשות בעניין זה?!!
תשובה: יש עבודה ויש חסד. בעבודה את מציעה שרות (כמו שמירה על ילד). מי שצריך את השרות הזה משלם לך. זכותך לעבוד אצל כל מי שמעוניין ומוכן לשלם לך. חסד זה סיוע למי שאין לו דרך לקבל שרות תמורת ת או מפני שאין לו כסף או מפני שאין מי שיתן לו את השרות ויעזור לו. נניח שיש אדם רעב ויש לו כסף לקנות לעצמו אוכל - אם את נותנת לו אוכל זה לא חסד. אבל אם לאדם הרעב אין כסף לקנות אוכל זה חסד לתת לו לאכול. כך אם יש משפחה שאין לה כסף לממן שמירה על הילדים והיא צריכה את השמירה למשהו חשוב - נניח שהאמא צריכה לעשות קניות וכד  במקרה כזה שמירת הילדים בחינם תהיה מעשה חסד. אפשר לעשות הרבה מעשי חסד שלא קשורים דווקא לשמירת ילדים - אפשר לבקר אנשים זקנים ולשמח אותם, אפשר להכין שעורי בית עם ילדים קטנים. תקדישי חלק מזמנך לשמירה על ילדים תמורת ת ממי שיש להם אפשרות לשלם, כדי לפרנס את עצמך. ובחלק אחר מזמנך תעשי מעשים טובים ללא ת תבורכי על רצונך הטוב
שאלה: גמילות חסדים בשמטרפות?: רציתי לשאול אם בתור נערה שרוצה לזכות במצוות גמילות חסדים יש עניין בלעשות בייביסיטר בחינם? זה מצווה? ואם זה בחינם, אז לעשות רק לכאלה שלא יכולים לשלם וצריכים עזרה? ומה עם השאר? חלק ישלמו וחלק לא? זה לא צודק. זה או בחינם אם עם כסף. אבל הבעיה היא שגם אני רוצה לזכות במצווה וגם אני לא יכולה כרגע להיות בלי כסף כי אני משלמת לי את דברים (כגון: נסיעות, בגדים וקניות. וכו.) ומההורים שלי אני לא אוהבת לבקש כסף. אז מה כדי לעשות לפי ההלכה ועצה של הרב? הרי בטח יהיה מצב שאצטרך לעבוד בבייביסיטר לפחות 6 שעות, ואז גם לא אקח כסף? אפילו אם זה לאנשים שכן יכולים לשלם? מה לעשות בעניין זה?!!
תשובה: לך ויישר כח על השאלה היפה באופן בסיסי, עבודות שרגילים לקבל עליהן ת אין מצוה לעשות את זה בחינם, אלא בהחלט אפשר לגבות על כך כסף כדרך העולם. כמו שכתבת, את מעונינת להרויח כסף עבור עצמך וכך ראוי לעשות אמנם, אם יש מקרים חריגים שהמשפחה זקוקה לכך באופן מיוחד, אז בהחלט יש מקום לעשות זאת בחינם אבל אין שום הצדקה וצורך לעשות זאת באופן קבוע. כך גם מקובל אצל הרבה מאד אנשים, שבדרך כלל עובדים תמורת ת ובמקרים חריגים עובדים בחינם או במחיר מאד מאד זול חזקי ואמצי טוביה tsbias1 gmail.com
שאלה: למה יש נסיונות? למה אי אפשר לוותר עליהם?: דבר ראשון על התרומה הענקית שלכם באתר. אני תלמידה בכיתה י"ב, ב"ה האמונה שלי בריאה. אך כמובן תמיד יש לאן להתקדם ולהעמיק. עלתה לי שאלה לאחרונה ואני אחת שחוקרת אמונה. כשביררתי על האמונה שהכל לטובה נתקלתי בדעה שר נחמן שבה הוא אומר שכאשר ה רוצה להעלות אותנו מדרגה הוא נותן לנו קושי, שיהיה לנו למבחן. ולכן אם קשה לנו ואנחנו סובלים זה טוב כי זה אומר ה רוצה לתת לנו קידום בשמיים. וכך גם מבינים איך הגיוני המשפט צדיק ורע לו, רשע וטוב לו. אך הרי ה יודע נסתרות, צופה עתידות. למה הוא צריך להביא לנו את הקושי והסבל הזה?! הרי הוא יודע מה נעשה! למה חייב להיות צדיק ורע לו? זה לא הוגן, ולא נשמע לי נכון. ה, הוא יודע הכל, הוא יודע מה אעשה במבחן שהוא נותן לי, למה הוא עושה רע לצדיקים. הוא לא יכל כביכול לוותר על זה?
תשובה: לך שאלת שאלה גדולה וחשובה על תכלית הסבל בעולם וכמובן שקשה להעמיק בזה במסגרת הצרה שלנו. באופן עקרוני, מטרת הסבל היא לא שהקב"ה ידע, אלא שהקושי והסבל מקדמים אותנו ומפתחים אותנו. אפשר להתיחס לזה כמו לאמונים של חייל בצבא. הרי האימונים הם מאד קשים ומאד לא פשוטים. נדרשת יכולת מאד גבוהה לעמוד בהם, ובמיוחד אם מדובר ביחידות מיוחדות שעוברים אימונים מיוחדים. האימונים האלו לא נועדו בשביל שהחיילים יסבלו חס ו אלא בשביל שהם יפתחו יכולות מיוחדות, אומץ, עמידות לסבל ועוד ועוד. כשאנחנו חווים אתגרים ונסיונות אנחנו מתקדמים, אנחנו נהיים בני אדם יותר טובים, יותר מוסריים, יותר קרובים לה. אמנם, לא תמיד זה כל כך פשוט, ולעיתים באמת האדם נזקק לעזרה וסיוע כזה או אחר, אבל בסופו של דבר, הרבה מאד פעמים במבט לאחור האדם אומר - הנסיונות האלו עזרו לי להבין מה חשוב בחיים, מה המטרה שלי בחיים וכו. חזקי ואמצי, תגובות תתקבלנה בשמחה במייל שלי טוביה tsbias1 Gmail.com
שאלה: אמונות שרציתי לדעת אם הן נכונות: סיפרו לי על מספר אמונות. 1. אסור לשים נעל הפוך (כשהלמטה שלו כלפי מעלה). 2.אסור לקחת את שתי כפות הידיים ולשלב אותם בצורה כזאת שכל אצבע מיד אחת נכנסת בין שתי אצבעות של היד השנייה. כמו בתמונה: 3. אסור ללכת בכיוון אחד ולחזור מאותו כיוון. לדוגמא אם אני הולך בצד אחד של המדרכה ואז עושה סיבוב (או כשאני מסיים את הסידור) וחוזר באותו צד של המדרכה. רציתי לדעת אילו מהאמונות האלה נכונות ומה ההסבר שלהן. אוראל.
תשובה: וברכת ד  שאלות 1 ו3 אין צורך לשמור כלל. מקרה 2 אין בכך איסור אלא שהיו גויים שהתפללו כך, ולכן יש שהקפידו בכך, אבל מי שלא יודע מכך אין צריך לדאוג. שבוע טוב יהודה הלוי עמיחי מכון התורה והארץ
שאלה: שם לתינוק: ב"ה כבוד הרב ברוך ה נולד לי בן שני לאחר בתי הבכורה תמר ואנחנו מתבלטים בעניין שמו. לאחי קוראים נועם, אז אנחנו מתארים שזוהי בעיה לקרוא כך גם לבני. אנחנו אוהבים את השם עמית, מה שמו לפי ההלכה? ואיזה שם עדיף- יונתן או יואב? כי אנחנו אוהבים את שני השמות הללו מאוד ומתחבטים מאוד.
תשובה: לפי מה שמצאתי יונתן (לא לקרוא יהונתן) אפשר גם עמית או יואב - להלן קישורים לתשובות בנושא:
שאלה: הצבת מצבה כשבערך יודעים את מקום הקבורה: בית הקברות שלנו בחו"ל בן 200 שנה לערך. המשפחות אצלנו קבורות בדרך כלל בקבוצות כל משפחה במתחם אחד. המצבות של כל משפחה 3-4 דורות נמצאות קרובות זו לזו. השאלה שלי היא כזאת : כל המצבות של משפחתי נמצאות זה ליד זה הדודים הסבים והסבתות. ידוע לנו שבעבר היה גם הציון של אבא של סבא באותו מקום אך לצערנו בגלל הזמן הרב שעבר האבן המציינת במדוייק את מקום קבורתו נעלם. האם ניתן להקים מחדש מצבה לאבי הסב בקירוב למצבת ילדיו למרות שאין אנו יודעים את המקום המדוייק של הקבורה אלא יודעים בבטחה שמרחק המצבה יהיה בתוך קוטר של 10 לנפטר? ב י י.
תשובה: לכם, תפקידה של המצבה הוא לציין מי קבור באותו מקום (זו לא חובה). החובה היחידה בהקמת מצבה היא כדי שכהנים לא יתקרבו לשם, חלילה - בלשון המשנה "מציינים את הקברים". בימינו דין זה מתקיים בגידור בית הקברות ולפיכך אין חובה להקים מצבה ובודאי שלא לחדש אותה. אם תניחו מצבה במקום אחר - יש חשש שמתחתיו נמצא קבר של אדם אחר ועלול להווצר בלבול. לכן הצעתי היא שתוסיפו את שמו על מצבת אחד מילדיו. אל תכתבו  פה נקבר     פ"נ  אלא  לזכר.  ואולי יותר טוב לכתוב זאת על מצבת אחד מקרוביו הקבור בישראל. כמו כן - לטובת נשמת הנפטר עדיף להשקיע בלימוד תורה ובצדקה לעניים לזכותו - ביום השנה לפטירתו בכל שנה ושנה. דוד לוי 098987548 דוד לוי
שאלה: איני מבין את הכתוב: במנחה של שבת בסיום חזרת הש"ץ יש או צדקתך או יהי שם וכתוב שם בהנחיות "ביום שאין בו תחנה אילו היה ביום חול אין אומרים צדקתך אלה יהי שם" ואיני מבין את ההנחיה ובכבוד רב אברהם
תשובה: לך אם תעיין בסידור, בתפילת מנחה או שחרית של חול, נמצאת רשימת הימים בהם לא אומרים  תחנון. בימים אלו, כאשר הם חלים בשבת, לא אומרים  צדקתך  בתפילת מנחה של שבת ולכן שליח הציבור ממשיך ואומר  קדיש תתקבל. אצל חלק מהספרדים, לפני קדיש תתקבל, מוסיפים פסוקים שהראשון בהם מתחיל במילים  יהי שם. דוד לוי
שאלה: סינון חליטות תה: האם ניתן להשתמש במסננת סיליקון או"ביצה מתכתית"(שנכנסות בשלמותן לכוס) עבור חליטות תה שקונים בתפזורת או בסופר(למשל של ויסוצקי)?
תשובה: איני מכיר את המכשירים הללו. צריך להשתמש במסננת שהיא בצפיפות של נפת קמח. 60-70 מ"ש ניתן להשיג כאן או בחנות לכלי בית
שאלה: גזל: הרב, קראתי במחזור של יו"כ שעברה של גזל מעכבת את התפילות מלהגיע לקב"ה. העניין הוא כזה, אני עובדת בחנות והיו שתי פעמים בהן החזרתי עודף לא נכון ללקוחות. אין לי דרך להגיע אל אותן לקוחות, כך שבעצם גזלתי (בלי כוונה כמובן) ואני לא יכולה להשיב. 1. מה אני יכולה לעשות? 2. האם זה אכן מעכב תפילה או דברים אחרים (יש שמועה על כך שחוזרים בגלגול וכו וכו).
תשובה: אם את משתדלת לנהוג ביושר והגינות והמעשה היה בטעות ולא בכוונה אין לך אשמה. כולנו לעתים שוגים - במקרה שלך השגגה היא בת אם הסכום העודף נשאר אצלך תני אותו לצדקה. את יכולה להמשיך להתפלל בלב שקט ובכוונה מלאה. הלוואי שכל מי שעוסק בכספים יהיה ישר כמוך.
שאלה: קידוש על תה או קפה בשבת: האם מותר לקדש על תה או קפה שחור כשאין יין לקדש עליו בשבת?
תשובה: יש בכך סדרי עדיפות: בליל שבת עדיף לקדש על החלה. בשבת בבקר עדיף לקדש על ליקר וכד  או בירה - משקה אלכוהול. רק כשאין כל ברירה אחרת אפשר להתיר קפה או תה. עיין תשובה מפורטת ומבוהרת:
שאלה: בשמים מחוברים לקרקע: האם מותר ביום שבת לגעת בבשמים כשהם מחוברים בקרקע ולברך עליהם?
תשובה: מותר לעשות זאת - עיין בקישור להלן סעיף יג הערה 24
שאלה: תרופה הומאופטית: תרופה הומאופטית -אוסילוקוקסינום. מכיל: Anas barbarie, hepatis et cordis extractum, Socrose and lactose q.s to 1g of globules. זה כדורים קטנים שהרוקחת אמרה שהילד צריך להמיס מתחת ללשון, וזה מתוק היצרן: בוארון, צרפת
תשובה: התקשרתי לחברה ואמרו לי שאין כשרות על המוצר. דרך אגב ציינת ברכיבים שיש בו LACTOSE, וחשוב לדעת שלקטוז הינו מוצר חלבי עשוי מחלב גוי.
שאלה: שחיתות בישיבה: לפני שנתיים הייתי עדה לסיפור מאד מצער, ומאד מושחת. המעשה נעשה ע"י אנשים מאד נחשבים בציבור (האחד ראש ישיבה ידוע יחד עם עוד כמה רמי"ם בישיבה)והשאלה שלי היא, התורה לא אמורה לעדן את נפש האדם? איך יכול להיות אדם שלומד ומלמד תורה כל היום ויכול להתנהג בצורה כ"כ מושחתת? השאלה השניה היא מדוע הקב"ה לא נפרע מהם או לפחות מונע מהם לעשות כאלו דברים? לפעמים השאלה הזו מאד מציקה לי. כי אני מאמינה בה ושהכל ממנו ומה שה עושה הכל לטובה וכו ושהקב"ה נפרע מהרשעים בעוה"ב וכו וכו אני יודעת את כל הדברים האלו. אבל תכלס, כשזה מגיע למעשה בשעה שקשה לי ואני התנהגות כ"כ קשה שנעשית בזדון, בשביל להרוס לבנ"א את החיים זה מאד קשה לי. (זה קשה לי לא רק במחשבה אלא גם גורם לי לרפיון וללאות מסוימת בקיום מצוות)
תשובה: לך אני כואב את כאבך,כאשר אנחנו מביטים אל ראשי העם, אל דמויות אליהם נשאנו את עיניינו בעבודת המידות ולבסוף אנחנו מוצאים בהם שפלי נסיון ושפני התמודדות, עולה תחושה כאילו כל ההתקדמות לשווא. אמנם לפעמים אנחנו לא מבינים או מפרשים נכון דברים והייתי עד למספר מקרים בהם חשדות הופרכו לחלוטי, אך בתשובתי אתייחס להתמודדות שלך כאל מול דבר ודאי. מי שמלמדת אותנו להתמודד נכון מול מציאות מורכבת שכזו היא חנה אשת אלקנה ואם שמואל. בעומדה מול אחד מצדיקי הדורות, עלי הכהן הגדול, אשר מתח עליה ביקורת כאשר חשב אותה לשיכורה, לא נבהלה מלהשיב לו "לא אדוני". ח מסבירים שהאמירה הזו היתה בוטה אף יותר "לא אדון אתה בדבר זה!", בלשון של ימינו- "אחי, רואים שאתה לא מבין בזה". עלי הוא עמוד התורה והתפילה ועוד, אך בהבנת נפש אשה מרה- הוא לא היה אדון. (במאמר מוסגר ניתן להבין את רגישות היתר שלו לנשים שיכורות ביחס של בניו אל הנשים הבאות לפקוד את בית ה. ודאי כל אישה הגונה הדירה רגלה מבית ה ). חנה ודאי העריכה את עלי עד כדי מסירת שמואל הקטן לפקודתו של עלי, אך מאידך לא החשיבה אותו כגדול בכל התחומים. כך גם בנוגע אליך ייתכן ובלימוד תורה וביחס סבלני הוא התקדם ומאידך על תאוות הבצע הוא לא התגבר. אימרה יפה המיחסת לרבי מקוצק הוא שהקב"ה נמצא בכל מקום אליו נותנים לו להיכנס וזה שראש הישיבה למד תורה זה נותן לו כלים בודאי ועדיין בחירה של האדם היא היכן וכיצד לעדן את מידותיו. אם בן אדם נכשל סימן שיש לו על מה לעבוד. לגבי עונשים משמים אני לא יודע כיצד פועל אל עם אדם ואין דרכו לעבוד עם אחד כפי שהוא פועל עם רעהו בהכרח. אמנם ברור שעקוב הלב מכל ואנוש, אך חזקה על ה  בוחן כליות ולב לתת לאיש כדרכיו. אם יש לך שאלות נוספות- את מוזמנת בשמחה! eyfy156 gmail.com בשורות טובות אליהו
שאלה: ירקות עלים: יש לי כרוב של "יבולי דוד" מהדרין בהשגחת הרב יעקב אביטן רב המועצה האזורית חוף אשקלון. האם זה ר? מספיק להשרות 3 דקות במי סבון ולשטוף? האם אפשר לקנות מלכתחילה את הכרוב של החברה הזאת?
תשובה: עיין בקישור המצורף:
שאלה: סייטן seitan: האם יש לכם מידע אודות רמת הכשרות של מוצר "סייטן" (תחליף לבשר המיוצר מחיטה) במפעל בדימונה בהשגחת הרבנות דימונה.? מאיר
תשובה: זו כשרות רגילה של הרבנות דימונה.